
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2025. (IV. 29.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2025. április 17.

Horinka László s.k.

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntés végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	34/2025
	2025.03.27.
	Hirdetmény közzététele a 2025. évi óvodai beiratkozásról
	2025. március 31.
	Végrehajtva

	42/2025
	2025.04.11.
	Pályázat benyújtása az Országos Iskolai Mászófal-építési Program 2025 elnevezésű felhívásra
	2025. április 11.
	Végrehajtva


II. Tájékoztató az előző ülés óta történt fontosabb eseményekről
Tavaly egy tervezési hiányosság miatt a Kikelet utcában a közvilágítási lámpák korszerűsítése nem valósult meg, ezért két meglévő oszlopra április 9-én két új LED lámpát szereltettünk, valamint egy harmadik oszlop telepítése is megtörtént, amelyre azóta szintén LED lámpa került.

Április 2-án Katus Norbert alpolgármester úr az elavult vízhálózat fejlesztési lehetőségeiről egyeztetett V. Németh Zsolttal, az Energiaügyi Minisztérium víziközmű-ágazatért felelős államtitkárával.

Április 3-án olasz katonai hagyományőrzők érkeztek Sülysápra, hogy közös koszorút helyezzünk el az 1996-ban állított olasz emlékműnél, amely az 1915-1918. között Tápiósülyben fogvatartott, majd itt meghalt olasz civilek emlékét őrzi.

Április 6-án pedig a Tavaszi Emlékhadjárat keretében hagyományőrző betyárok, huszárok, gyalogok és tüzérek érkeztek a településre Tápióbicskéről, majd innen Isaszegre vonultak tovább. Évek óta tradíció, hogy a lovasok útba ejtik városunkat is, és tartanak egy rövid bemutatót az óvodásoknak, iskolásoknak és egyéb érdeklődőknek viseletükről, fegyvereikről és a lovaikról.
A városüzemeltetést végző TÁVÜSZ Kft. munkatársai a fentiek kapcsán rendezték az olasz emlékmű környezetét. Illetve felújították a kerítést a bölcsőde hátsó udvarán is.

Az elmúlt időszakban megújításra került a gépkocsiállomány a városüzemeltetésnél. A régi, 20-30 éves gépkocsikat újabbakra cseréltük. Egy új Ford szervizkocsit és három darab 5-8 éves, keveset futott platós, dupla kabinos Ford kisteherautót szereztünk be mintegy 35 millió forint felhasználásával. 

Sülysáp, 2025. április 17.

Horinka László s.k.

polgármester

